**ZÁRÓDOLGOZAT**

Foran Szintia Kitty

2015

BUDAPESTI GAZDASÁGI FŐISKOLA

KÜLKERESKEDELMI KAR

FELSŐOKTATÁSI SZAKKÉPZÉS

(kommunikátor)

Beszámoló a gyakorlatról

Készítette: Foran Szintia Kitty

Budapest,2015

**Tartalom jegyzék**

A vállalat bemutatása 4.

A munkaköröm bemutatása 6.

Videó felvételek készítése, -vágása, -archiválása A BGF
Külkeren tartott rendezvények eseményeiről 8.

Fotózás Kolozsváron 12.

Vendégelőadók a Külkeren 13.

ÖSSZEGZÉS 18.

Irodalomjegyzék 19.

**A vállalat bemutatása**

Teljes nevén: Budapesti Gazdasági Főiskola Külkereskedelmi Kar. Budapesten, a XVI. kerületi Diósy Lajos utca 22-24. alatt működik. Hallgatóinak kiváló, gyakorlatorientált, a munkaerő-piaci elvárásokhoz igazodó, jól használható képzést nyújt, továbbá kutatási tevékenységet folytat az alkalmazott tudományok területén, valamint széles körű nemzetközi együttműködést alakított ki más oktatási intézményekkel. Magyarország legnagyobb, több mint 20 ezer hallgatót képező főiskoláját, a Budapesti Gazdasági Főiskolát (BGF) a magyar felsőoktatási integráció hozta létre, s 2000. január 1-jétől a három jogelőd intézmény – a Kereskedelmi, Vendéglátóipari és Idegenforgalmi Főiskola, a Külkereskedelmi Főiskola, valamint a Pénzügyi és Számviteli Főiskola – összevonásával alakult meg.
A szakmai gyakorlatomat a Budapesti Gazdasági Főiskola Külkereskedelmi karán végeztem el, mint FOSZK (Felsőoktatási szakképzés) képzéses hallgató. A BGF Külkereskedelmi Kar kiterjesztette oktatási struktúráját az alapképzésen kívül a felsőfokú szakképzésre, a mesterképzésre, valamint a szakirányú továbbképzésre is. Az elmúlt 41 év alatt több tízezer hallgató végzett itt, s helyezkedett el a gazdasági, a politikai és a kulturális élet területén. Jelenleg mintegy 4500 hallgató tanul a Kar különböző típusú képzési programjain. Szakmai körökben ismert és elismert tanszéki oktatók, továbbá a gyakorlati élet minden területéről meghívott hazai és külföldi előadók munkája biztosítja az igényeknek megfelelő magas minőségi szintű oktatást. Az intézmény fontosnak tekinti, hogy a kötelező tantervekben foglaltakon túlmenően olyan elmélyült tudományos ismereteket nyújtson a hallgatóknak, amelyekkel szakterületük elismert szakértőivé válhatnak. A Budai Középiskolában tanultam, ahol 12. év végére sikerült elnyernem a Kazinczy Ferenc Szép Magyar Beszéd emlékérmet, akkor fogalmazódott meg bennem a BGF Külker gondolata továbbtanulási lehetőségként. Ennek az volt az oka, hogy négy éven keresztül közgazdaságtant tanultam a középiskolában, de valahogy jobban vonzódtam a kommunikáció és média világához, mint a vállalatokéhoz. Sajnos az érettségi pontszámaim nem voltak elegendőek, ahhoz, hogy az államilag támogatott alapképzésre felvegyenek és ugyancsak sajnálatosan későn jutottam hozzá ahhoz az információhoz is, hogy indul a Külkeren FOSZK képzés, ezért csak a pótfelvételinek köszönhetően, önköltséges formában lehettem az iskola hallgatója. De nem bántam meg, hiszen a Budapesti Gazdasági Főiskola Külkereskedelmi Kara felkínált egy remek továbbtanulási lehetőséget a Kommunikáció és Média Felsőoktatási Szakképzéssel, esélyem nyílt arra, hogy továbbtanuljak alapképzésen a FOSZK képzés pontjainak beszámításával. A felsőoktatási szakképzés célja olyan kommunikációs és médiaszakemberek képzése, akik alkalmazzák a társadalmi kommunikáció rendszereit és eszközeit intézményi körülmények között. Segítik a felsővezetők kommunikációval kapcsolatos munkáját, eltérő intézményi struktúrákban és terepeken egyaránt. Ez a képzés két évet ölel át, amely után lehetőség nyílik az alapképzés folytatására, oly módon, hogy csak további két évet kell elvégezni ahhoz, hogy diplomát kapjunk. Ez a képzés egy remek lehetőség és adott mindannyiunk számára.

**A munkaköröm bemutatása**

A professzionális szakmai hátteret a Fórum Film Alapítvány és a Digipost Kft. biztosította. Mindkettő az NMHH által elfogadott és a Nemzeti Filmirodában bejegyzett alkotó műhely, amely szoros kapcsolatban áll más film-, illetve média szereplőkkel is.

A gyakorlatomat a Tehetséggondozó műhely jóvoltából végezhettem el a Budapesti Gazdasági Főiskola Külkereskedelmi Karán, kommunikátor szakirányos hallgatóként pedig, a Társadalmi Kommunikáció és Média Intézeti Tanszéken. A Tanszéken hangsúlyos szerepet kapnak a gyakorlatorientált tantárgyi modulok: kommunikációs dramaturgia és design, produkciós ismeretek, rádió-és televízió stúdiógyakorlat, közösségi média stb.. A Tehetséggondozó műhely lehetőséget ad, hogy a belső szakmai gyakorlat kiegészüljön olyan feladatokkal, ahol gyakorolhatjuk a film, a média, fotó és on-line kommunikáció működésének alapelveit, munkafázisait, a realizálás mechanizmusait – professzionális szakemberek bevonásával. A Tanszéken dolgozó emberek munkatársaként jelentősem-kivettem a részem a feladatokból, amelyek nagy része izgalmas volt és egyben újdonság is számomra. Tanárainkra más szemmel kellett tekintenünk, mint az eddigiekben, hiszen ők is munkatársakként tekintettek ránk. Akármilyen kérdéssel fordulhattunk feléjük, minden alkalommal szívélyes, szakmai tanácsokkal láttak el minket. Tanárainkon kívül tapasztalt szakemberekkel is dolgozhattunk
A Tehetséggondozó műhely egy nagylelkű lehetőséget biztosított számunkra, esélyt adott arra, hogy kibontakozzon a kreativitásunk.
A külső szakmai gyakorlatnak induló belső szakmai gyakorlatunk archiválással kezdődött. Többek között a Budapesti Gazdasági Főiskola 2007 óta összegyűjtött DVD és kazetta gyűjteményét rendszereztük tematikusan, egy hallgató társammal, évről évre, témáról témára haladva. Majd elektronikus könyvtárat készítettünk ezeknek az anyagoknak Microsoft Excel és Adatbázis segítségével. Az ehhez szükséges tudást a Szakmai és pénzügyi alapismeretek órán szereztem meg. Ennek a tantárgynak és az ECDL vizsgának köszönhetően tanultam meg mindent a Microsoft Excel-ről és az Adatbáziskezelésről. Az Archiválásra a könnyebb áttekinthetőség miatt volt szüksége az iskolának. A DVD-ket különböző csoportokba rendszereztük. Először olyan módon csoportosítottuk a rengeteg DVD-t, hogy belső szakmai gyakorlatra készült-e a felvétel, vagy egyéb kategóriába tartozik az adott anyag. Az egyéb anyag lehetett tanórai felvétel vagy iskolai rendezvényről készült felvétel is, bár ritkán találkoztunk iskolán kívüli alkalmakról felvett anyagokkal is. Ezek után bevezettük Microsoft Excelbe a pontos dátumot, hogy hány percesek az adott felvételek az adott személy, vagy csoport nevét, aki/k készítették és a felvételek témáját. Miután elektronikusan hozzáférhetővé vált számunkra a Stúdióban szereplő minden DVD-adata évszám szerinti növekvő sorrendet állítottunk fel. Ezek után még félévek szerint is csoportosítottuk az anyagokat. A gyakorlatom 2/3 részét a Stúdióban töltöttem.

A szakmai gyakorlatban való részvételem alatt folyamatos, számomra elvégezhető feladatokat kaptam, ahol megismerkedhettem a képrögzítési, képfeldolgozási eszközökkel és technikákkal, alapvető jártasságot szerezhettem a digitális videó készítésben, a digitálisan rögzített képek technikai kezelésében, megismerhettem a komponálás és editálás alapvető fázisait.
Ez idő alatt betekintést nyerhettünk rengeteg interaktív, gyakorlati órákba és láthattunk nagyon sok belső szakmai gyakorlati feladatként elkészített kisfilmet és számos érdekes témájú videót, ami azért is volt különösképpen izgalmas, mivel többen is tovább szeretnénk tanulni alapszakon és így néhányan tapasztalhattuk, hogy milyen próbatételek várnak ránk a jövőre nézve. A feladat elvégzéséhez szükséges korszerű technikai eszközök álltak rendelkezésünkre a gyakorlat teljes időtartamában. Megrendezésre került a Külkeren a Karrier Nap, az Alkalmazott Tudományok napja és a Japán hét. A mi feladatunk volt kisebb csoportokban mindegyik rendezvényről a videó felvételeket készítése. Feladataimat Surányi Andrástól – tanszékvezető, docens, stúdióvezető – és Bancsik Györgytől – Média Stúdió technikai vezető, gazdasági tanár – kaptam. Az általuk adott feladatoknak köszönhetően lehetőségünk nyílt az elméletben tanultakat gyakorlatban alkalmazni. A videó felvételek készítéséhez a kellő tudást a kiadó és produkciós ismeretek nevű tantárgyunk alapozta meg, amelyet szintén Bancsik György stúdióvezető oktatott a harmadik félév során.

**Videó felvételek készítése, -vágása, -archiválása A BGF Külkeren tartott rendezvények eseményeiről**

„A képalkotás mindig önkényes. Az, hogy mi látható egy filmképen, arról minden esetben és minden részletében egy szerzői akarat dönt.”

„Közhely, hogy a mozgókép nem állóképek sorozata, csupán műszaki értelemben az. A mozgóképek vizuális hatásait azonban hasonló elvek szerint hozzák létre, mint az állóképekéit és kompozícióikat lényegében ugyanazok a tényezők határozzák meg, mint az állóképekéit.”

Miután az archiválással és az ezzel járó feladatokkal végeztünk különböző videó felvételeket készítettünk a Karrier Napról, az Alkalmazott Tudományok napjáról, és a Japán hétről. A mozgókép egyszerre reprodukálja és ábrázolja a valóságot. A kamera csak azt képes rögzíteni, ami a „szeme” előtt történik, de a fölvett képek sorozata sosem csupán a valóság hű másolata, hanem egyben ábrázolás is, a felvételeken keresztül mindig megnyilvánul az azt készítő ember személyisége, gondolkodása is. Bancsik György segítségével megtanultuk az állvány- és a kamera használatát, és hogy hogyan rögzítsük a kamerát az állványhoz, ez a mozdulatsor egyszerű lépések sorozatának tűnt, majd csak később derült ki, hogy mégsem az. A háromlábú állvány nélkülözhetetlen volt számunkra a felvételek során, mert ennek az eszköznek a hiányában a kamerával felvett képi anyag nem stabil, ami persze nem néz ki túl jól, amikor a filmet visszanézzük. Így tehát a háromlábú állvány társunkká vált a rendezvények eseményeinek rögzítésekor.„Az operatőr döntése a képalkotásról alapvetően két tényezőn múlik: 1. Mi legyen a kép meghatározó tartalmi motívuma; 2. Milyen legyen a kép kompozíciója.” Fontos volt a felvételek előtt konkretizálni, hogy mi legyen a felvétel ”témája”, kik legyenek a szereplői, stb., tehát érdemes legalább fejben vázolnunk egy forgatókönyvet. Az sem kevésbé fontos, hogy mit szeretnénk előtérbe helyezni. „.Általában elmondhatjuk, hogy ha egy képen fontos információ van, az nagy valószínűséggel nem a kép szélén, hanem a közepe felé lesz található.”

Ezen kívül nem éri el a videó a kívánt hatást a nézőben, ha közelre majd távolra ugrál a fókuszpont, hiszen ez szaggatottságot eredményez, ebből kifolyólag pedig óvatosságra int a ”zoom” használatakor.

A Karrier Nap 2015 márciusában került megrendezésre a Budapesti Gazdasági Főiskola Külker karán. Ezen a rendezvényen a legkülönbözőbb vállalatok vettek részt (Pl.: Unilever, Tesco, Nestlé, Vodafone) és tájékoztatták az alapszakos hallgatókat a betölthető munkalehetőségekről. Ezen a napon négy hallgató társam kíséretében mentem forgatni a helyszínre. Első körben feltérképeztük a standokat, ismerkedtünk az állvánnyal és a kamerahasználattal is, majd készítettünk pár vágóképet különböző standokról, a központi épületről és a járó-kelő hallgatókról is. Időközben egyik társunk felvetette, hogy jó lenne egy pár interjút készíteni a cégekkel. A csoport ezt meglehetősen jó ötletnek találta, így a kamera beállítások után kiválasztottuk a Nestlé, a Vodafone és az Unilever standját. Sajnos a Vodafone különféle szerződési feltételek miatt nem engedélyezte a forgatásunkat, viszont sikerélményként könyveltük el, hogy a többi vállalat képviselője örömmel vállalta el az interjúalany szerepét. Az interjúk felvétele előtt megbeszéltük a képviselőkkel, hogy milyen kérdéseket áll szándékunkban feltenni nekik, így mégsem érte meglepetésként az előadót az interjúztató személy kérdései. Annak tudatában, hogy ez volt az első felvételkészítésünk megbeszélést tartottunk a Stúdióban. A megbeszélésen szó esett az elkövetett hibáinkról, de dicséretben is részesültünk a találékonyságunk miatt. Ez a beszélgetés sokat segített abban, hogy helyre tegyük magunkban a gyakorlatban alkalmazott elméleti instrukciókat és helyesen alkalmazzuk a szintén márciusban megtartott Alkalmazott Tudományok Fórumán.

A konferencia-felvételek készítésénél már sokkal nagyobb magabiztossággal kezeltük a kezünkbe adott eszközöket, ebben nagyban közre játszott, hogy mindvégig szem előtt tartottuk a stúdióvezetőnk által adott instrukciókat. A konferencia célja a legújabb eredmények bemutatása volt, hogy hogyan járulhatnak hozzá a tudományos aktivitás során létrehozott teljesítmények a gyakorlatorientált képzés követelményeinek megfelelő ismeretanyag frissítéséhez, illetve tartalmi korszerűsítéséhez és szó esett az alkalmazott kutatások terén elért eredményekről is. Öt csoportba lettünk beosztva és így mentünk felvételeket készíteni a kijelölt témákban. Már negyed órával korábban a termekben voltunk, hogy megfelelő helyet és -fényt biztosítsunk az előadás felvételeihez.

Az események végeztével és a felvételek elkészültével adott volt a következő feladatom: a már rögzített felvételeket digitalizálnom kellett.

Számomra rendkívül érdekes tapasztalatnak bizonyult, mivel eddig nem volt alkalmam kipróbálni magam ilyen feladatokban. Miután alapszinten megismerkedtem a Final Cut nevű vágó programmal és a Stúdió számítógépének könyvtárszerkezetével elkezdhettem digitális formába önteni a Konferencián, Karriernapon és a Japán Napon már előzetesen felvett kazetták anyagait.

A rendezvények lebonyolítása után új kihívás elé lettünk állítva. Az előzetesen elkészített videó felvételek összevágása következett. A vágás (montázs) lehetőséget ad a fölvett valóság átalakítására, újrarendezésére, a trükkök segítségével pedig egy új, egyébként nem létezővilág jöhet létre, az alkotó fantáziája válhat valószerűképpé.

A mozgókép napjainkban még (ki tudja, mit hoz a jövő?) két dimenzióban ábrázolja az eseményeket. A képsíkok (francia eredetű kifejezéssel plánok) megtervezésével kiemelhetünk részleteket és hangsúlyokat adhatunk.

A videó felvételek montírozására, szintén kisebb csoportokban került sor.

Lépésről lépésre haladva, először a plánokkal, majd a hangsávval ismerkedtünk meg. Később pedig már zenei aláfestést, különböző szövegeket és Power Point diákat is sikerült beillesztenünk a videók alá, amelyeket különböző típusú és hosszúságú effektusokkal tettünk érdekesebbé és látványosabbá. Talán a szakmai gyakorlat folyamán ez bizonyult a legizgalmasabb feladatnak számomra. Szerencsémre a digitalizálás során már minimálisan használtam a Final Cut programot, ami némi előnyhöz juttatott a csoporttársaimmal szemben, persze a videó vágásról nekem is volt mit tanulnom. Első lépésben a ”snittek” vágását tanultuk meg, hiszen nem volt szükségünk több órányi anyagra, ez gondos odafigyelést igényelt tőlünk, mivel a legfontosabb mozzanatokat kellett kiemelnünk a felvételekből. Ezen kívül arra is figyelnünk kellett, hogy a következő részben szereplő személy mozdulatai illeszkedjenek oly módon az előtte állóhoz, hogy a néző számára folyamatosnak tűnjön a film. Ezeket a pillanatokat sok időbe telt kiválasztani, néhány másodpercnyi anyagot akár tíz alkalomnál többször is megnéztünk mire megtaláltuk a legoptimálisabbat közülük. Amikor ezt sikerült elérnünk, egy olyan problémával találtuk szembe magunkat, hogy a szereplő mondanivalója nem volt egybefüggő, így egy másik, illeszkedési pontot kerestünk, ahol a szereplő szövege is értelmes egészet alkotott. Ez egy nagyon hosszú és időigényes munka, a lelkesedésem is alább hagyott, de egy percig sem adtuk fel. Nagy szerencsénkre a felvételek elkészítése előtt, Bancsik György nagy gondossággal többször is hangoztatta, hogy a kazetták dobozaiban található papír cetli információkkal való ellátása nagyon fontos. A felvételek vágása közben döbbentünk rá, hogy mennyire igaza volt, hiszen a következő feladat az volt, hogy a szereplők megszólalásakor feltűnjön egy szöveg az adott előadó nevével, titulusával, stb., amire hogyan is emlékeztünk volna vissza, ha nincs a kazetta dobozában az információkkal ellátott papírlap. A szöveg beszúrását egy másik felületen végeztük el. Első lépésként begépeltük a látni kívánt szöveget, majd a képsávon ráhúztuk arra a pillanatra, ahol szerettük volna, hogy megjelenjen. A szöveg elkészültével be tudtuk állítani azt is, hogy hány másodpercig legyen látható a felirat, utána pedig egy effektust kiválasztottunk, melynek köszönhetően egy sokkal szebb képi elemet láthattunk a filmen. Utolsó simításként pedig a prezentáció diáit illesztettük a képi anyagra, úgy, hogy a hanganyag a diák feltűnése alatt folyamatos maradjon. Ezek után már ”csak” az a feladatunk maradt, hogy megnézzük az elkészült filmet és az esetlegesen fenn maradt hibákat kijavítsuk. Végezetül pedig oktatónkkal megnéztük még egyszer az elkészült filmet és tanácskoztunk az általa felfedezett hibákról, majd ellátott minket jó tanácsokkal és dicséretekkel is. De ezzel még mindig nincs vége egy stúdiós munkájának, a már elkészült felvételeket több példányban kiírtuk DVD-re, majd a már említett archiválós csoport által készített, iskolai, elektronikus könyvtárba vezettük és a megfelelő helyre tettük a már elkészült kisfilmeket.

**Fotózás Kolozsváron**

A belső szakmai gyakorlatnak köszönhetően Kolozsvárra (Cluj Napoca) is ellátogathattam. Azért is állt közel hozzám ez az út, mivel a szüleim és a nagyszüleim is Erdélyből származnak, de eddig csak a szülővárosukban Nagyváradon (Oradea) jártam. Út közben áthaladtunk a Királyhágón (Bucea) is, amelynek köszönhetően meseszép kilátás tárult elénk. Miután pedig megérkeztünk Kolozsvárra megismerhettem a város környékét és arculatát. A szakmai gyakorlatomhoz Kolozsvár oly módon hozható összefüggésbe, hogy az iskolában minden évben megrendezésre kerül egy kiállítás, ahol kolozsvári képeket lehet megtekinteni. Így hát én is bejártam a várost, felkerestem a nevezetességeit, látványosságait, többek között a Szent Mihály templomot, Mátyás király szobrát és szülőházát, a fellegvárat és a várfal maradványait, a főteret, az Ortodox katedrálist, a Bánffy palotát és megpróbáltam olyan képeket készíteni, amelyek át tudják adni azt a szépséget és hangulatot, amelyet én tapasztaltam a városban. Ez persze lehetetlen volt. Nem hagyhattam ki természetesen a Házsongárdi temetőt (Cimitirul Central) sem, amely Kolozsvár történelmi temetőkertje, amelynek bejárata a Petőfi utcából nyílik. A sok évszázados magyar írásbeliség nagyjainak nyugvóhelye és egyben az emlékezések kegyhelye. Vallásfelekezeti és nemzetiségi különbség nélkül temetkeztek ide magyarok, románok, szászok, az évszázadok folyamán. Ritka szép fekvése, dús növényzete, monumentális emlékművei már a 19. század végén híressé tették.

**Vendégelőadók a Külkeren**

A Tehetséggondozó Műhelynek és mentorunknak, Surányi András tanszékvezetőnek köszönhetjük azt a számos vendégelőadót, akik ellátogattak hozzánk különböző, érdekes és hasznos témákkal. Elsőként Harsányi Péter, fotóriportert ismerhettük meg, aki szinte minden héten ellátogatott hozzánk és mindig valami új és érdekes feladattal állt elénk. Az első néhány alkalommal fotográfia elméletet vettünk, melynek segítségével megismerkedtünk neves hazai és külföldi fotóművészekkel, a fényképezőgép feltalálójával, a fekete-fehér és a színes filmtekercs feltalálóival, stb. Amikor fényképet készítünk, egy lencserendszeren (objektíven) majd a rekeszen keresztül, az exponálási idő alatt fényt juttatunk egy fényérzékeny anyagra, melyet filmnek hívunk. A nyíláson bejutó fény mennyiségét a zárszerkezet szabályozza. Az elméleti anyag leadását követően, gyakorlatban természetfotókat és fény-árnyék képeket készítettünk az iskola melletti parkban, majd egy másik alkalommal portréfotókat készítettünk egymásról, a Péter által hozott profi fényképezőgéppel, külön féle beállításokban. Ezek között szerepelt a kisorr árnyékos portréfotó és a háromszög megvilágítás, amely optimális beállítás és –fényviszony mellett látható. Nevüket a száj és az orr között lévő árnyékról illetve az arccsonton megjelenő háromszögről kapták. Ezen kívül készítettünk még fotókat Budapest belvárosában, a Városligetben, illetve fakultatív témában, mindenki a saját lakóhelyén. Végső soron pedig különböző témákban kellett fotókat készíteni, amelyekből egy általunk szervezett kiállítás nyílt a Budapesti Gazdasági Főiskola Külker karának központi épületében. Híres fotóművészek életrajzával és munkásságukkal foglalkoztunk, amelyek szintén megtekinthetőek voltak a kiállításon, különlegességként az érdeklődők számára.

A második vendégelőadónk Rózsa Mihály volt, aki számos újabb előadót mutatott be nekünk. Közülük elsőként Szarvas Olivért ismerhettük meg, aki a crowdfunding-ról tartott bemutatót.

A crowdfunding, azaz a közösségi finanszírozás a legdinamikusabban fejlődő támogatási modell az interneten. A Magyarországon néhány éve létrejött oldalakon egyre több kreatív ötlet és karitatív program létrejöttében bizonyult sikeres alternatív finanszírozási formának a közösség adakozó ereje. A közösségi támogatási modell egyfajta előfinanszírozás, amelyben a támogatók megelőlegezik a projekt költségeit, és ezért cserébe általában megkapják a terméket vagy annak speciális változatait. Előértékesíthető könyvek, lemezek, innovatív termékek és művészeti projektek esetében egyre általánosabb, hogy így juthat pénzhez az, akinek jelenleg csak egy jó ötlete van. A crowdfunding felfutásának kezdte 2009-hez köthető, amikor a gazdasági válság miatt beszűkült a bankok hitelezési tevékenysége.

Olivér a Creative Selector cégnél dolgozik és nap, mint nap az online felületét kezeli. A crowdfunding Magyarországon még elég újnak számító tevékenység, pontosabban két éve van jelen hazánkban, de már most is vannak kiemelkedő ötletek, amelyek külföldön is megállják a helyüket, mi több általában onnan érkezik a megvalósításhoz elengedhetetlen tőke, mivel már említettem, hogy hazánkban még nincs feltörekvő helyzetben ez a finanszírozási forma. A jelenlévőknek annyira megtetszett ez az újdonság, hogy a következő alkalommal, amikor Olivér ellátogatott hozzánk, a csoport is előállt egy kreatív ötlettel, majd ezen a példán szemléltette számunkra az anyagi vonzatait, és hogy hogyan is működik a közösségi finanszírozás magyarországi keretek között. Az én érdeklődésem felkeltette és megfogadtam magamban, hogy ha valami innovatív ötletem támad lehetőségként fogok tekinteni a crowdfundingra, remélhetőleg Magyarország is képes lesz lépést tartani a rohamos ütemben haladó világgal.

Az úttörő crowdfunding után Rózsa Mihály, Bársony Júliát hívta meg a BGF Külkerre, aki a MÜSZI egyik alapítója.

A Művelődési Szint (MÜSZI) egy komplex kulturális és civil közösségi tér, mely egyidejűleg ad helyet közösségi tevékenységeknek, nyilvános művészeti és társadalmi eseményeknek, valamint zárt ajtók mögött folyó műhelymunkáknak.

Új találkozóhely a város közepén, mely egy szabad szellemiségű kulturális tér, alkotóház, társadalmi műhely és rendezvényközpont közel 3000 m2-en.

### Alkotóház

22 műterem, stúdió, műhely, iroda, melyben több mint 80 művész, civil aktivista és kreatív dolgozik

### Rendezvények

Előadások, kiállítások, workshopok, beszélgetések, viták, civil aktivizmus, alulról induló, egyedi megoldások közösségi problémákra

### Mozi

Mozi- és Színházterem előadásokkal, filmklubokkal

### Dzsungel Klub

Azoknak, akik függetlenül szeretnek dolgozni, de mégsem egyedül! [Alternatív iroda](http://muszi.org/?page_id=55)

Bársony Júlia előadása is csodálatos volt, szó szerint várat építettek a semmiből a személyközi kommunikáció révén, amit manapság a vállalatok nem igazán használnak. A MÜSZI alapítója igazolja, hogy nem kell százezreket vagy milliókat kommunikációra költeni, hiszen a régi, szájról szájra terjedő módszer is megállja a helyét a XXI.századi Magyarországon, sőt a világban is, hiszen nem egy vagy két külföldi támogatója van már a MÜSZI-nek. Az előadás alatt viszont megfogalmazódott benne egy nagyon fontos kérdés még pedig az, hogy a külföldi országoknak miért fontosabb támogatni a magyar egyéniségeket, mint maga a magyar államnak és a magyar embereknek? Talán évekkel később majd bekövetkezik a korszakváltás hazánkban, vagy talán megtanuljuk értékelni a minket körülvevő egyéniségeket, tehetségeket.

Ugyancsak a közösségi kommunikáció révén képesek magukat fent tartani a Közösségi Kertek Budapesten. Kertész Mónikával ismerkedhettünk meg, aki beszélt nekünk arról, hogy mennyire szükség van a nagyvárosban a közösségi kommunikációra és egy helyre ahol az ember kikapcsolódhat az egész napos munka után vagy hétvégén. Más országokban már ez is természetes nálunk még csak kibontakozó félben van.

Az önkormányzatok nem igazán támogatják, nem értik, hogy mire is jó ez ezért inkább másra használják fel a kerteknek alkalmas területeket.

*„MI IS AZ A KÖZÖSSÉGI KERT?*

*EGY HELY, AHOL:*

* *városlakóként kertészkedhetsz,*
* *zöldséget, gyümölcsöt termelhetsz*
* *vegyszermentes, egészséges táplálékod lehet,*
* *élvezheted a friss levegőt*
* *családoddal együtt örülhetsz a szüretnek*
* *környezettudatosságot tanulsz*
* *barátokra tehetsz szert*
* *egy jó kezdeményezés részese lehetsz,*
* *napi örömeid és sikereid lehetnek,*
* *a saját terményedből főzhetsz…”*

A KÉK – Kortárs Építészeti Központ 2010. óta foglalkozik a világszerte sok évtizedes hagyományra visszatekintő community gardening, valamint az egyre népszerűbb urban gardening magyarországi meghonosításával.

A városi kertészkedés különböző korú és hátterű embereket szervez közösségbe, akik a közös kertészkedés során elsajátított szemléletet az élet más területein is gyakorolják: környezettudatos, egymás munkáját megbecsülő lakói a városnak.
A kertek közösségteremtő erejük és nevelő funkciójuk mellett friss zöldséggel, gyümölccsel, fűszernövénnyel látják el az őket gondozó városlakókat.

A KÉK célja, hogy mintakertek kialakításával, és átfogó tudástár létrehozásával segítse a városi kertészkedés önszerveződő mozgalommá fejlődését.

Csak egy pár példa, hogy miért is hasznosak a közösségi kertek:

**Közösségi kultúra**

* kapcsolat- és közösségépítő szerep
* társadalmi korlátok, egzisztenciális különbségek jelentőségének csökkenése
* generációs és kulturális különbségek csökkenése, a kertek integrációs, kohéziós szerepének megmutatkozása
* rendezvények (pl. piac, előadás, továbbképzés) befogadása
* a kertészet kultúra városi újrateremtése
* tulajdonosi szemlélet és felelősség kialakulása a kert egészére vonatkozóan

Szociális szféra

* társadalmi interakciók erősödése
* tudatos és gazdaságos életvezetés, öngondoskodási kultúra kialakulása
* hosszú távú tervezésre való berendezkedés
* jó minőségű élelmiszerhez való hozzájutás az alacsonyabb jövedelmű családok vagy munkanélküliek számára
* önértékelés javulása a közösségi hasznosság révén
* bűnmegelőzés, közösségi szabálykövetés, a környék bűnözési statisztikáinak és közbiztonságának javulása
* kortárs csoportosulások kialakulása, csoportidentitás, viselkedési minták kiépülése
* hátrányos helyzetű kerületi lakosok étkeztetésének részbeni megoldása a megtermelt felesleg felajánlásával

Környezetvédelem

* környezettudatos életmód kialakulása
* egészséges mikroklíma kialakulása, a levegő vízpárologtatással történő lehűtése
* emisszió-csökkentő hatás a lokálisan fogyasztott élelmiszerek szállítási költségeinek csökkenésével
* az elszállítandó szemét mennyiségének csökkenése a komposztálás és újrahasznosítás révén
* a víz természetes körforgása és a természetes szűrőhatás visszaállítása az esővízgyűjtés, csepegtetéses öntözés és a növények párologtatása által

Érdi lakos lévén jó ötletnek találom a fővárosban élők kezdeményezését, de nem szeretném elhagyni a vidéki környezetet, ahol pedig lehetőség nyílik mind arra, amit a közösségi kertek nyújtanak.

**öSSZEGZÉS**

Összefoglalásként szeretnék még egyszer köszönetet mondani a Tehetséggondozó Műhelynek, amely lehetőséget adott szakmai gyakorlatunk letöltéséhez és ahol megtapasztalhattuk a közösség összetartó erejét és a meeting élményét. Rengeteg tapasztalatot gyűjtöttünk és annak ellenére, hogy nem alapszakon végeztünk száz százalékig betekintést nyertünk a azokba a tevékenységkörökbe, amelyek a szakmához tartoznak.

Külön köszönet jár azoknak az embereknek, akik segítsége nélkül ez nem jöhetett volna létre, mindegyikük a szakterületükön, hivatásukon keresztül ismertette velünk az adott elméleti anyagot, illetve gyakorlati feladatokat:

Surányi András

Bancsik György

Szabó Dániel

Harsányi Péter

Rózsa Mihály

Bársony Júlia

Kertész Mónika

Klementz Panni

Berkovits Dalma

A három félév során tanult elméleti anyagok is elengedhetetlennek bizonyultak a szakmai gyakorlatom elvégzéséhez és ennek a záródolgozatnak a megírásához is. Ezért hálás vagyok a félévek alatt oktató tanáraimnak is. A Fórum Film Alapítvány és Digipost Audiovizuális Szolgáltató Kft. szakembereinek, a Capa Centrumnak és az Interdiszciplináris Kutatóműhelynek valamint Magyar Külügyi Intézetnek.

**Irodalomjegyzék**

* Órai jegyzetek
* (<http://bgf.hu/kkk/karrol/kartortenete>, 2015. május 20.)
* (<http://hu.wikipedia.org/wiki/Budapesti_Gazdas%C3%A1gi_F%C5%91iskola#BGF_K.C3.BClkereskedelmi_Kar_.28KKK.29>, 2015. május 20.)
* (Kovács András Bálint, 2009. 2.fejezet – A mozgókép mint látvány)
* (<https://meditori.wordpress.com/mi-is-az-a-mozgokep/>, 2015. május 20.)
* *(*[*http://hu.wikipedia.org/wiki/H%C3%A1zsong%C3%A1rdi\_temet%C5%91*](http://hu.wikipedia.org/wiki/H%C3%A1zsong%C3%A1rdi_temet%C5%91)*,2015. május 19.)*
* (<http://hvg.hu/enesacegem/20140424_Kozossegi_tamogatasbol_milliokat>, 2015. május 19.)
* *(*[*http://muszi.org/*](http://muszi.org/)*, 2015. május 19.)*
* ([www.közösségikertek.hu](http://www.közösségikertek.hu), 2015.05.19.)